section_heading: Terminal 2
paragraph_text: Terminal 2 izgrađena je 1998. godine i ima površinu od 15.000 m<sup>2</sup>. Kapacitet od 10 milijuna putnika u 2013. godini dostignut je nakon više rekonstrukcija i velikog proširenja tijekom 2012. Terminal koristi više od 50 zrakoplovnih tvrtki koje lete uglavnom u zoni Perzijskog zaljeva. Većina letova su za Iran, Indiju, Saudijsku Arabiju, Pakistan i Afganistan. U lipnju 2009. godine Terminal 2 je postao glavno prometno središte Flydubaia gdje se nalazi i glavni ured te zrakoplovne tvrtke.<ref> Godine 2012. Terminal 2 je obnovljen, prošireni su šalteri za registraciju putnika i prostori za poziv putnika, promijenjen je dekor interijera i eksterijera i povećan izbor za prehranu putnika. Obnovom je kapacitet povećan na 10 milijuna putnika.<ref> Uz brojne sadržaje za putnike na terminalu je 37 šaltera za registraciju putnika, prostrani prostor za ulazak putnika s više dnevnog svjetla. Također, novi otvoreni izlazi omogućuju poziv na nekoliko letova istovremeno s čime se poboljšao protok putnika i zrakoplova. Terminal ima ukupno 43 udaljene pozicije za parkiranje zrakoplova. Trgovine slobodne carinske zone prostiru se na 2.400 m<sup>2</sup> u zoni odlazaka i 540 m<sup>2</sup> u zoni dolaska.